'n Paradoks (Gr.: paradoxes: para: naas + doxa: mening) is 'n uitspraak wat aanvanklik lyk of dit 'n teenstrydigheid bevat, maar by nader beskouing tog versoenbaar is, bv. "koue vuur" of "om te lewe moet jy sterwe". Die paradoks staan ook in noue verband met IRONIE omdat ironie met teenstellings werk.
Die term is aanvanklik in die logika gebruik vir 'n stelling wat van die gangbare denkpatrone afgewyk het maar wat nie as onjuis bewys is nie. Dit kom dikwels in die Stoïsynse filosofie voor.